জেন-জিদের বিক্ষোভে উত্তাল মেক্সিকো!

ওয়েব ডেস্ক : ফের জেন-জি-দের (Gen-Z) বিক্ষোভ (Protest) । এবার এই বিক্ষোভে উত্তাল হল মেক্সিকো (Mexico)। জানা যাচ্ছে, জেন-জিদের সঙ্গে পুলিশের সংঘর্ষে ১০০ জনের বেশি মানুষ আহত হয়েছেন বলে খবর। এর মধ্যে পুলিশ রয়েছেন বলে জানা যাচ্ছে। আহতদের হাসপাতালে ভর্তি করা হয়েছে বলে খবর।

জানা যাচ্ছে, সরকারের দুর্নীতি-অনিয়ম ও ভঙ্গুর বিচার ব্যবস্থা সহ বিভিন্ন কারণে শনিবার সরকারের বিরুদ্ধে আন্দোলনে নেমেছে তরুণ প্রজন্ম। প্রেসিডেন্ট ক্লডিয়া শেইনবাউম পারদো-র (Claudia Sheinbaum Pardo) বাসভবন ঘেরাও করে বিক্ষোভ দেখান বিক্ষোভকারীরা। এর পরে বাসভবন ভাঙচুর করতে গেলে পুলিশের সঙ্গে সংঘর্ষ বাধে বিক্ষোভকারীদের। সেই সংঘর্ষে অনেকে আহত হয়েছেন। তার মধ্যে বেশিরভাগ পুলিশ কর্মী বলে জানা যাচ্ছে। অন্যদিকে আটক করা হয়েছে ২০ জন বিক্ষোভকারীকে।

আরও খবর : ক্লাউডিয়ার তাণ্ডবে বিপর্যস্ত ব্রিটেন, ৭০ মাইল বেগে ঝোড়ো হাওয়া, টানা বৃষ্টি ও জলবন্দি একাধিক অঞ্চল

জানা গিয়েছে, প্রেসিডেন্ট শেনবাউমের (Claudia Sheinbaum Pardo) প্রশাসনের দুর্নীতি, অপরাধ দমনে নিষ্ক্রিয়তা আর পক্ষপাতদুষ্ট বিচার ব্যবস্থার প্রতিবাদে শনিবার দফায় দফায় বিক্ষোভ মিছিল করেন সর্বস্তরের সাধারণ মানুষ। জানা যাচ্ছে, বিক্ষোভের সময় কাঁদানে গ্যাস আর স্মোক বোমার ধোঁয়ায় ঝাপসা হয়ে যায় চারপাশ। অভিযোগ, হেলমেট, মুখোশ কিংবা রুমালে মুখ ঢেকে পুলিশকে পাল্টা ধাওয়া করে জেনজি-রা। সরকারের বিরুদ্ধে জনগণের অসন্তোষ ছাড়াও এই বিক্ষোভের আগুনে ঘি পড়েছে মিচোয়াকানের মেয়র কার্লোস মাঞ্জোর গুলিবিদ্ধ হয়ে নিহত হওয়ার হওয়ার ঘটনা। চলতি মাসেই অপরাধের বিরুদ্ধে সোচ্চার হয়েছিল মেয়র। কিন্তু তাঁর মৃত্যুর পরেই জেন-জিদের এই আন্দোলনে যুক্ত হয় দেশের বিরোধী দলগুলিও

প্রসঙ্গত, ৭০ শতাংশ মানুষের সমর্থনে মেক্সিকোর (Mexico) প্রেসিডেন্ট নির্বাচিত হয়েছেন শেনবাউম। কিন্তু সম্প্রতি বেশ কিছু হত্যা কাণ্ডের পরেই সরকারের নীতি নিয়েই প্রশ্ন উঠেছে। সপ্তাহের শুরুতে এক প্রেস ব্রিফিংয়ে প্রেসিডেন্ট শেইনবাউম বিক্ষোভের উদ্দেশ্য নিয়ে প্রশ্ন তুলেছিলেন। দাবি করেছিলেন, এই বিক্ষোভ “অগঠিত” এবং “টাকার বিনিময়ে সংগঠিত”। কিন্তু তার পরেই বিক্ষোভের আগুন দেখা গেল মেক্সিকোতে। এর আর আগে কোটা আন্দো নিয়ে বাংলাদেশে তরুণ প্রজন্মের বিক্ষোভ দেখা গিয়েছিল। তার পর নেপালেও সরকারের বিরুদ্ধে বিক্ষোভ দেখিয়েছিলেন তরুণ প্রজন্ম।